Врз основа на 20 став 1 и член 34 став 1 алинеја 11 и 12 в.в. со член 18 од Законот за слободен пристап до информации од јавен карактер („Службен весник на Република Северна Македонија“ бр. 101/2019), член 13 и член 24 став 1 и став 3 од ЗОУП („Службен весник на Република Македонија“ бр.124/2015), а по овластување на Директорот на Агенцијата за заштита на правото на слободен пристап до информациите од јавен карактер, согласно Решение број 04-449/1 од 17.12.2024 година, постапувајќи по Барањето за пристап до информации од јавен карактер поднесено од С. Г. од С., по предметот Барање за пристап до информации од јавен карактер, Службеното лице за посредување со информации од јавен карактер, на 02.09.2025 година, го донесе следното

**Р Е Ш Е Н И Е**

**Барањето за пристап до информации од јавен карактер** од С. Г. од С., поднесено до Агенцијата за заштита на правото на слободен пристап до информациите од јавен карактер, заведено под бр. 08-7 на 01.09.2025 година **СЕ УВАЖУВА**.

***О б р а з л о ж е н и е***

До Агенцијата за заштита на правото на слободен пристап до информациите од јавен карактер, беше доставено Барање за пристап до информации од јавен карактер од Барателот на информации С. Г. од С., заведено под број 08-7 од 01.09.2025 година, со кое Барателот бара преку е-маил/електронски запис да му биде доставена следната информација од јавен карактер:

„Допис кој бил проследен од страна на Боречка федерација на Северна Македонја до Агенција за заштита на правото на слободен пристап до информациите од јавен карактер дека со кое Агенцијата била известена дека службеното лице Љ. Л., ќе биде Службено лице за посредување со информации од јавен карактер на Боречка федерација на Северна Македонија. Дописот да биде архивски заверен со печат од Агенцијата.“

Постапувајќи по ова Барање за пристап до информации од јавен карактер, Агенцијата за заштита на правото на слободен пристап до информациите од јавен карактер во прилог на ова Решение Ви доставува фотокопија од допис насловен „Известување“ заведен под број 117/0203 од 04.08.2021 година, од Боречка федерација на Република Северна Македонија, а примен и заверен во Агенцијата под број 10 - 4/179 од 01.08.2021 година.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

**ПРАВНА ПОУКА:** Против ова Решение може да се поднесе жалба до Агенцијата за заштита на правото за слободен пристап до информациите од јавен карактер во рок од 15 дена од денот на приемот на решението.

По овластување на Директорката

Службено лице за посредување со

информации од јавен карактер

Петар Гајдов

Доставено до:

- Барателот на информацијата

- Архива на Агенцијата